**«Жетісай ауданының мамандандырылған «Дарын» мектеп-интернаты» КММ-нің**

**2023-2024 оқу жылының тәрбие жұмыстары бойынша І жарты жылдық есебі**

2023 – 2024 оқу жылын 12 сынып комплектісімен бастадық. Қазақстан Республикасы Білім және ғылым министрінің 2015 жылғы 22 сәуірдегі №227 бұйрығымен бекітілген «Тәрбиенің тұжырымдамалық негіздері» мен "Мәңгілік ел" жалпыұлттық идеясының құндылықтарын және Қазақстан Республикасының Президенті Қасым-Жомарт Кемелұлы қасиетті Түркістан қаласы, Түркі елінің шаңырағында өткізілген «Әділетті Қазақстан-Адал азамат» атты ІІ Ұлттық құрылтайда сөйлеген сөзінде: «Адал азаматқа тән қасиеттер әрбір жастың бойынан табылуы керек, ұрпақтың бойында жаман әдет болса, бұл үлкендердің кінәсі»- дей келе, Әділетті Қазақстанды құру үшін: бүкіл қоғам болып жұмылу керектігін:

еңбастысы, әр азаматтың сана-сезімі жаңғыруы қажеттігін;

халқымыздың дүниетанымы және өмірлік ұстанымдары өзгеруге тиіс екендігін;

әйтпесе, басқа реформаның бәрі бекер болатындығын нақты атап өтті.

**«Бір тұтас тәрбие бағдарламасы»** – ұлттық, адами құндылықтарға негізделген. Бұл құжатта білім беру ұйымдарындағы тәрбие жұмысын толыққанды жүзеге асыру үшін білім алушылардың бойында қалыптастырылуы тиіс құндылықтар мен тәрбиенің мақсаты, міндеттері айқындалады. Жалпы адамзаттық және ұлттық құндылықтарды бойына сіңірген, әлемдік озық білімді игерген саналы азаматты тәрбиелеу мақсаты көзделеді негізге ала отырып тәрбие жұмысының жылдық жоспар құрылып, бекітілді. Сынып жетекшілер мен сынып тәрбиешілері де 3 бағыты бойынша жұмыс жүргізіп жылдық және айлық жоспарларын бекітті. Олар төмендегідей:

**Ұлттық құндылықтар: ҰЛТТЫҚ МҮДДЕ, АР-ҰЯТ, ТАЛАП.**

**Ұлттық мүдде құндылығы**:

* Қазақстан мемлекеттілігін нығайтуға атсалысу;
* Қазақстанның оңтайлы имиджін қалыптастыруға белсенді үлес қосу;
* Ұлттық мұраға ұқыпты қарау;
* Қазақ тілінің қолдану аясын кеңейту;
* Қазақстан мүддесіне қызмет етуге ұмтылу;
* Қоғам игілігі үшін қызмет ету;
* Қазақстанның қауіпсіздігін қамтамасыз етуге дайын болу;
* Ұлттық мәдениетті дәріптеу;

**Күтілетін нәтижесі:**

* Отаншыл, мемлекетшіл және намысшыл
* Мемлекеттік рәміздерді қадірлейді
* Елінің тарихын құрметтейді
* Ұлттық мирасты, мәдениетті дәріптейді
* Құқықтық және экологиялық мәдениеті жоғары болады

**Ар-ұят құндылығы:**

* Академиялық адалдық қағидатын қолдау;
* Адал еңбекті құрметтеу;
* Сөзіне берік,ісіне адал болу;
* Халқына адал қызмет ету
* Әдеп нормаларын ұстану;
* Шешім қабылдай білу және жауапкершілікті сезіну;
* Достарына, сыныптастарына, отбасы мүшелеріне қамқор болу, мейірімділік таныту;
* Өзін отбасының, сыныптың, мектептің, қоғамның, Отанның бір мүшесі екенін сезіну.

**Күтілетін нәтижесі:**

* Ар-ұят, адалдықты жоғары бағалайды;
* Сөзіне берік, ісіне жауапкершілік танытады;
* Ата-анасына сүйіспеншілік пен қарайды;
* Достарын, сыныптастарын сыйлайды;
* Кішіге ізет, үлкенге құрмет көрсетеді.

**Талап құндылығы:**

* Сыни және креативті ойлау;
* Жеке және командамен жұмыс істей білу;
* Білуге, жаңаны тануға құштар болу;
* Физикалық белсенді болу;
* Салауатты өмір салтын ұстану;
* Технологиялық және цифрлық дағдыларды ілгерілету;
* Дұрыс қарым-қатынас орната білу;
* Уақыт пен қаржыны тиімді жоспарлау.

**Күтілетін нәтижесі:**

* Жан мен тән тазалығын сақтайды;
* Дұрыс тамақтану мәдениетін түсінеді;
* Қоршаған орта тазалығын сақтайды;
* Ақпараттық, медиа және қаржылық сауаттылық;
* Ізденімпаз, жасампаз тұлға.

1 қыркүйек - Білім күніне арналған салтанатты жиын өтті. Жиын соңында барлық сыныптарда оқушыларға «Мектеп - мейірім мекені» атты тақырыптарда сыныптарда «Менің сүйікті мектебім», «Менің алғашқы ұстазым», «Адалдық сағаттары» атты сынып сағаттары өтті.

Қыркүйек айында жоспар бойынша 7 – 11 сынып аралығындаұлдар, қыздар жиналыстарының жоспарлары бекітіліп, жиналыстары өтті. Мектептің ішкі тәртіп ережесімен таныстыру мақсатында ДОЖЖО Ж. Тулеков, ДТЖЖО Н.Нурмаганбетов, ДБЖЖО М. Султанова, әлеуметтік педагог Л. Байбосынова мен педагог-психолог Б. Рахимова, медик Г. Шериева және сынып жетекшілер мен сынып тәрбиешілері қатысты.

Жаңа оқу жылында 7 сынып оқушылар ата-аналармен танысу, 2023-2024 оқу жылының жоспарларымен таныстыру мақсатында жиналыстар өтті.

«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің 2023-2024 оқу  жылындағы  мектепішілік жалпы ата-аналар жиналысы

Мерзімі: 22.09.2023ж.

Уақыты: 16-30

|  |  |  |  |
| --- | --- | --- | --- |
| **1** | 1.2023-2024 жаңа оқу жылының басталуы.  Тақырыбы: **«Әділетті Қазақстан – Адал азамат» ҚР Президенті Қ.К. Тоқаевтың жолдауы**  а) 2023-2024  жаңа оқу жылында 7,8,9,10,11 сыныптардың  5 күндік оқу жүйесінің жоспарын таныстыру.  ә) Мектеп ережелерін таныстыру, жаңа оқушылармен келісім шарт жасау  б) Жаңа оқу жылына ата–аналар комитетін сайлау.  2.Мектеп формасына қойылатын талаптар жайлы  3. «Дені сау ұрпақ –ел болашағы» жеке бас тазалықтары.  4. Жол, өмір қауіпсіздігін сақтайық  (ана - аналарға түсіндіру жұмыстары)  5. Әр түрлі мәселелер (*сабақтан себепсіз қалмау, мектеп формасы, бағалы заттар, жеке бас тазалығы, рұқсат етілмеген заттар-ұялы телефон, ноутбук, планшет, психотропты заттар, электронды синтетикалық темекілер, интернет буллингтер т.б. жайлы ескертулер)* | 22.09.2023ж | Мектеп директоры  Алиев К.  ДОЖЖО Тулеков Ж.  ДБЖЖО Султанова М.  ДТЖЖО Нурмаганбетов Н.  Әлеуметтік педагог Байбосынова Л.  Мектеп инспекторы  Карсыбеков Е.  Психолог Рахимова Б.  Пән мұғалімдері  Сынып жетекшілер  Сынып тәрбиешілері  Медбике Шериева Г. |

«Болашаққа бағдар; Рухани жаңғыру» бағдарламасы аясында отбасы күні мен қарттар күніне орай 7-сынып тәрбиешілері Б. Жамуратова мен Г. Шайдуллиналардың ұйымдастырумен «Қарттарын қадірлеген ел ардақты» тақырыбында сыныптарда тәрбие сағаты өткізілді.

Ұлағатты ұстаздар мерекесіне орай 7-11-сыныптар арасында ұйымдастырылған 8 сынып тәрбиешісі Ф.Мырзасейтова мен сынып жетекшісі Б. Рахимованың жетекшілігімен «Ұстазы бардың ұстамы мықты» атты мерекелік кеш өткізілді. 7-11 сынып оқушыларының ұйымдастырылуымен мұғалімдерге қабырға газеттері және гүл шоқтары берілді.

Қазан айында 8 «А,Б» сыныптарында тәрбиешілері Ф Мырзасейтова мен А. Адильбекованың ұйымдастыруымен «Спандияр Көбеевтің туғанына 145 жыл» толуына орай сыныптарда тәрбие сағаттары өткізілді.

Мектеп оқушыларын салауатты өмір салтына қалыптастыру мақсатында алдымен оларды дене тәрбиесі сабағына қызықтырып, спорттық үйірмелерге тарту жұмыстары жүргізілді. «Денсаулық - 2023» денсаулық фестивалі аясында спорт нұсқаушысы С.Тоғызбаевтың басшылығымен мектеп оқушылары арасында «Толағай», «Көңілді старт» сайыстары ұйымдастырылды. Сайыс нәтижесінде жеңіске жеткен сыныптар марапатталды.

25-Қазан Республика күніне орай 7 Б сыныптың ұйымдастыруымен мектепішілік мерекелік іс-шара өткізілді. Сынып жетекшілері К.Илимова мен тәрбиешісі Г. Шайдуллина апайларымыз ұйымдастырып өткізді.

1 жарты жылдық жоспарлар бойынша аптаның әр бейсенбісі күні тазалық күні болып бекітілген. «Табиғатты аялайық» акциясы шеңберінде әр аптада таза жатақхана бөлмесі, таза кабинет және таза аула атты оқушыларымызды тазалық жұмыстарына баулу мақсатында ұйымдастырылды.

Жасөспірімдер арасындағы құқықбұзушылықтың алдын алу мақсатында іс-шаралар бекітілген жоспар бойынша өткізілді. Мектеп-интернат инспекторы сайланды. Инспектормен танысу максатында кездесу болып өтті. Жетысай АПБ ЖПҚ ЮПТ КТІЖ аға УПИ полиция майоры Ерғали Байменовпен, Жетысай АПБ ЖПҚ ЮПТ КТІЖ УПИ полиция аға лейтенанты Шаблан Рауан Маратұлымен кездесу өтті.

Тоқсан сайын мектеп-интернат көлемінде мектепішілік құқық бұзушылықтың алдын алу кеңесінің отырыстары мен рейдтік жұмыстар өткізіліп отырды. Сынып жетекшілер ата-аналар жиналыстарында кәмелетке толмағандар арасындағы құқық бұзушылық пен оқушылардың түнгі уақытта көшеде жүрмеулері туралы үнемі ескертулер айтылып отырылды.

І тоқсанның аяқталуына байланысты сыныптарда үлгерімі жайлы, 7-11 сыныптарда ата-аналар жиналысы өткізілді. Төмендегі мәселелер қаралды.

«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің 2023-2024 оқу  жылындағы  мектепішілік жалпы ата-аналар жиналысы

Мерзімі: 10.11.2023ж.

Уақыты: 16-00

|  |  |  |  |
| --- | --- | --- | --- |
| **1** | 1.Баяндама «Мектеп пен отбасы арасындағы ынтымақтастық» әкелер мектебінің тәрбиесін түсіндіру  2. **І - тоқсан** 7-11 сынып оқушыларының сабақ үлгерімі мен білім сапасы.  3.9-11 сыныптардың «Алтын белгі» мен «Үздік аттестатқа» үміткерлерді ұсыну  4. 9 сыныптарда ББЖМ (МОДО) (білім алушылардың білім жетістігінің мониторингі) жұмыстары мен тест нәтижелері  5. 10 сыныптарға кәсіптік бағдар беру жұмыстары бойынша мамандық таңдау (ата-анадан тіл хат алу)  6. 11 сыныптардың ҰБТ-нің нәтижелерін талдау  7. Құқық бұзушылықтардың алдын-алу жұмыстары  8.Әр түрлі мәселелер (*жол, өмір қауіпсіздігін сақтау, сабақтан себепсіз қалмау, мектеп формасы, бағалы заттар, жеке бас тазалығы, рұқсат етілмеген заттар-ұялы телефон, ноутбук, планшет, психотропты заттар, электронды синтетикалық темекілер, интернет буллингтер, лудомания т.б. жайлы ескертулер)* | 10.11.2023ж | Мектеп директоры  К.Алиев  ДОЖЖО Ж.Тулеков ДТЖЖО Н. Нурмаганбетов  Психолог Б.Рахимова  Әлеуметтік педагог Л.Байбосынова  Интернат меңгерушісі А.Адильбекова Медбике Г.Шериева  Сынып жетекшілер:  Л. Байбосынова, К. Илимова, А. Ізбасар, Б. Рахимова,  М. Махаш, С. Таубаев, К. Тешебаев, Қ. Зулпиева,  А. Жусипханов, Г. Ашимова, Г. Әтем, Ғ. Карсыбаева  Сынып тәрбиешілері: Б.Жамуратова, Г.Шайдуллина, Ф.Мырзасейтова, С. Абуова, М.Батырбекова, А.Малмахова, А.Дүйсенбаева,  Н. Орынбасар, А. Сүйеуова, А.Туленова, Ж.Алиева |

ІІ тоқсан қараша айында **«Бір тұтас тәрбие бағдарламасы»** – ұлттық, адами құндылықтарға негізделген 2023-2024 оқу жылының ӘНХ бекітілген аталып өтетін мерекелерден А. Туленова, А. Суйеуова мен Ж. Әлиевалар 11 –сыныптарда «Машhүр-Жүсіп Көпеевтің туғанына 165 жыл» атты тәрбие сағаттарын өткізілді.

Қараша, желтоқсан айларында ерте жүктілік фактісінің алдын алу мақсатында аудандық аурухана генеколлогі Г. Алиева мен аудандық «СПИД» орталығы мамандарымен оқушыларға түсіндіру, рейдтік, оқыту семинарлары, зорлық-зомбылықтың алдын алу, құқық бұзушылық пен ерте жүктілік мәселелері қаралды.

Желтоқсан айында 16-Желтоқсан Тәуелсіздік мерекесіне-32 жыл толуына орай А. Жусипханов пен тәрбиеші А. Дүйсенбаеваның 10 Б сынып ұйымдастыруымен мектепішілік іс-шара өткізілді.

Мектеп-интернатымыздың 11 сыныптарының ұйымдастыруымен «Кел төрлет Жаңа жыл -2024» тақырыбындағы іс-шарамыз өткізілді.

**ДТЖЖО: Н. Нурмаганбетов**